
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 61 


ΠΕ ΡΙΕΧΟΜΕΝ Α 

Υπουργείο Εσωτερικών, Δημ. Δ/σης & Αποκέντρωσης .. 1 


» Οικονομίας και Οικονομικών.2 

» Αγροτικής Ανάπτυξης και Τροφίμων.3 

Περιφέρειες.4 


ΥΠΟΥΡΓΕΙΟ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ Α ΠΟΚΕΝΤΡ ΩΣΗΣ 

(ΐ) 

Αριθμ. 31747 

Συγκρότηση Ομάδας Διοίκησης'Εργου για την υποστή¬ 
ριξη, παρακολούθηση και διοίκηση των διαδικασι¬ 
ών εφαρμογής του Νέου Δημοτικού και Κοινοτικού 
Κώδικα 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 

Έχοντας υπόψη: 

1. Τις διατάξεις του άρθρου 18 παρ. 18 ν. 2503/ 1997 
«Διοίκηση, οργάνωση, στελέχωση της Περιφέρειας, ρυθ¬ 
μίσεις θεμάτων για την τοπική αυτοδιοίκηση και άλλες 
διατάξεις» (107/ ΦΕΚ Α') 

2. Τις διατάξεις του ν. 3274/2004 «Οργάνωση και 
λειτουργία των Οργανισμών Τοπικής Αυτοδιοίκησης, 
πρώτου και δευτέρου βαθμού», που αναφέρονται στο 
Αναπτυξιακό Πρόγραμμα «Θησέας», και ιδιαίτερα του 
άρθρου 7, σύμφωνα με το οποίο: α) κατά το υποπρό¬ 
γραμμα 1-μέτρο 1.6 (οριζόντιες δράσεις), προβλέπεται 
η υποστήριξη και ανάπτυξη των υπηρεσιών των ΟΤΑ 
και β) κατά το υποπρόγραμμα 4-μέτρο 4.2 οι μελέτες 
στήριξης του προγράμματος. 

3. Τις διατάξεις του ν. 3463/2006 «Κύρωση του Κώδικα 
Δήμων και Κοινοτήτων» (ΦΕΚ 114 Α). 

4. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(90/ ΦΕΚ Α'). 

5. Την ανάγκη προώθησης και αποτελεσματικής εφαρ¬ 
μογής του Νέου Δημοτικού και κοινοτικού κώδικα, ο 


7 Νοεμβρίου 2006 

οποίος θα επιφέρει σημαντικές τομές στην οργάνω¬ 
ση και λειτουργία των Δήμων και των Κοινοτήτων της 
χώρας, με σκοπό την προσαρμογή και την ολοκληρω¬ 
μένη και εξειδικευμένη αντιμετώπιση των ζητημάτων 
που προκύπτουν από αυτήν, σε επίπεδο προετοιμασίας, 
παρακολούθησης και συνεχούς υποστήριξης της πρω¬ 
τοβάθμιας Τοπικής αυτοδιοίκησης. 

6. Το γεγονός ότι η συγκροτούμενη ΟΔΕ μπορεί να 
ενταχθεί στο πλαίσιο Προγραμματικής Σύμβασης που 
θα συναφθεί μεταξύ του Υπουργού Εσωτερικών Δημό¬ 
σιας Διοίκησης και Αποκέντρωσης, αντιπροσωπευτικού 
φορέα της Τοπικής Αυτοδιοίκησης και της Ελληνικής 
Εταιρίας Τοπικής Ανάπτυξης και Αυτοδιοίκησης Α.Ε. Η 
σύμβαση αυτή θα έχει ως περιεχόμενο την τεχνική και 
διοικητική υποστήριξη στην εφαρμογή του νέου Δημο¬ 
τικού και Κοινοτικού Κώδικα. 

7. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος των πιστώσεων 
του αναπτυξιακού προγράμματος Τοπικής αυτοδιοί¬ 
κησης «Θησέας», το ύψος και η κάλυψη της οποίας θα 
προσδιορισθεί με την έκδοση απόφασης του Υπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο 1 

1. Συνιστάται στο Υπουργείο Εσωτερικών, Δημόσιας 
Διοίκησης και Αποκέντρωσης Ομάδα Διοίκησης'Εργου 
για την υποστήριξη, παρακολούθηση και διοίκηση των 
διαδικασιών εφαρμογής του Νέου Δημοτικού και Κοινο¬ 
τικού Κώδικα, στα πλαίσια της εφαρμογής της προανα- 
φερόμενης προγραμματικής σύμβασης, και ειδικότερα: 

Α. Τον σχεδίασμά, την μελέτη και αξιολόγηση των 
αναγκών που ανακύπτουν από την εφαρμογή του νέου 
θεσμικού πλαισίου. 

Β. Την κατάρτιση των προβλεπομένων από τις διατάξεις 
του νέου ΔΚΚ εξουσιοδοτικών κανονιστικών πράξεων. 

Γ. Την σύνταξη των απαιτουμένων προδιαγραφών, 
οδηγιών, εγκυκλίων κανονισμών και προτύπων πράξε¬ 
ων ή εγγράφων. 

Δ. Κάθε άλλο θέμα που συνδέεται με την αποτελε¬ 
σματική εφαρμογή του Νέου Δημοτικού και κοινοτικού 
Κώδικα. 

1. Η Ομάδα Διοίκησης'Εργου συγκροτείται από τους: 

α. Αθανάσιο Βεζυργιάννη, Γενικό Γραμματέα του 
Υπουργείου Εσωτερικών, Δημόσιας Διοίκησης και 

Αποκέντρωσης, ως Πρόεδρο, με αναπληρωτή του τον 
Γρηγόριο Φρέσκο, Γενικό Διευθυντή Τοπ. Αυτ/σης, του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, ο οποίος όταν δεν αναπληρώνει τον Πρό¬ 
εδρο συμμετέχει σ’ αυτήν ως τακτικό μέλος, όπως και 
οι κατωτέρω: 

γ. Ιωάννη Πραγιάτη, Γενικό Διευθυντή Αναπτυξιακών 
Προγραμμάτων του Υπουργείου Εσωτερικών, Δημόσιας 
Διοίκησης και Αποκέντρωσης, 
δ. Βασιλική Γιαβή, Προϊσταμένη της Διεύθυνσης Ορ¬ 
γάνωσης και Λειτουργίας ΟΤΑ, του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, 
ε. Κων/νο Θεοδωρόπουλο, Προϊστάμενο της Διεύθυν¬ 
σης Οικονομικών ΟΤΑ, του Υπουργείου Εσωτερικών, 
Δημόσιας Διοίκησης και Αποκέντρωσης του Τμήματος 
Οικονομικών ΟΤΑ, 

στ. Αγγελική Βλάχου, Προϊσταμένη του Τμήματος Ορ¬ 
γάνωσης και Λειτουργίας ΟΤΑ, του Υπουργείου Εσωτε¬ 
ρικών, Δημόσιας Διοίκησης και Αποκέντρωσης, 
ζ. Γ εώργιο Δέδε, Προϊστάμενο του Τ μήματος Νομικών 
Προσώπων, Ιδρυμάτων και Επιχειρήσεων του Υπουργεί¬ 
ου Εσωτερικών, Δημόσιας Διοίκησης και Αποκέντρω¬ 
σης, 

η. Νικόλαο Χατζηεργάτη, Προϊστάμενο του Τμήματος 
Οικονομικής Διοίκησης των ΟΤΑ, της Διεύθυνσης Οικο¬ 
νομικών ΟΤΑ, του Υπουργείου Εσωτερικών, Δημόσιας 
Διοίκησης και Αποκέντρωσης, 
θ. Κωνσταντίνο Κιντή, Προϊστάμενο του Τμήματος 
Περιουσίας, της Διεύθυνσης Οικονομικών ΟΤΑ, του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, 

ι. Ιωάννη Παναγιώτου, Προϊστάμενο του Τμήματος 
Τεχνικών Έργων, της Διεύθυνσης Τεχνικών Υπηρεσιών, 
του Υπουργείου Εσωτερικών, Δημόσιας Διοίκησης και 
Αποκέντρωσης, 

ια. Ευγενία Παπαδοπούλου, Ειδική Σύμβουλο του 
Υπουργού Εσωτερικών, Δημόσιας Διοίκησης και Απο¬ 
κέντρωσης, 

ιβ. Αθηνά Κοντογιάννη, Ειδική Σύμβουλο του Υπουργού 
Εσωτερικών, Δημόσιας Διοίκησης και Αποκέντρωσης, 
ιγ. Ελένη Καιτανίδου, Ειδική Σύμβουλο του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης Αθ. Νάκου, 

ιδ. Βασίλειο Κωνσταντίνου, Ειδικό Συνεργάτη του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Αθ. Νάκου, 

ιε. Γεώργιο Δανόπουλο, Νομικό Σύμβουλο Ε.Ε.Τ.Α.Α. 
ΑΕ„ 

ιστ. τους Ζαχαρία Δοξαστάκη, μέλος του Διοικητικού 
Συμβουλίου της ΚΕΔΚΕ και Παναγιώτη Μαΐστρο, Σύμ¬ 
βουλο ΚΕΔΚΕ, ως εκπροσώπους της ΚΕΔΚΕ, με ανα- 
πληρώτριά τους την Δήμητρα Κουτσούρη, Σύμβουλο 
ΚΕΔΚΕ, 

ιζ. Ιωάννη Γούπιο, Διευθυντή Ανάπτυξης και Οικονομι¬ 
κών Τ.Α. εκπρόσωπο της ΕΕΤΑΑ ΑΕ. 

Στις συνεδριάσεις της ΟΔΕ θα συμμετέχει ως μέλος, 
προκειμένου να παρέχει τις απαιτούμενες νομικές συμ¬ 
βουλές και ο Νικόλαος Μαυρίκας, Νομικός Σύμβουλος 
του Κράτους στο Υπουργείο Εσωτερικών Δημόσιας Δι¬ 
οίκησης και Αποκέντρωσης. 

3. Γραμματείς της Ομάδας ορίζονται οι: 
α) Τριανταφυλλιά Καντιανή υπάλληλος ΔΕ Διοικητικού 
ΙΔΑΧ, του Τμήματος Προσωπικού των ΟΤΑ της Δ/νσης 


Οργάνωσης και Λειτουργίας ΟΤΑ, του Υπουργείου Εσω¬ 
τερικών, Δημόσιας Διοίκησης και Αποκέντρωσης, 

β) Σοφία Παπαγεωργίου, του κλάδου ΔΕ Διοικητικού- 
Λογιστικού, με βαθμό Γ' του Τμήματος Προσωπικού των 
ΟΤΑ, της Δ/νσης Οργάνωσης και Λειτουργίας ΟΤΑ, του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, 

γ) Βασιλική Καμαρινοπούλου, του κλάδου ΔΕ Διοικητι- 
κού-Λογιστικού, με βαθμό Α' του Τμήματος Προσωπικού 
των ΟΤΑ, της Δ/νσης Οργάνωσης και Λειτουργίας ΟΤΑ, 
του Υπουργείου Εσωτερικών, Δημόσιας Διοίκησης και 
Αποκέντρωσης, που υπηρετεί στο γραφείο του Γ εν. Δι¬ 
ευθυντή Τοπικής Αυτοδιοίκησης. 

4. Η ως άνω ομάδα οφείλει να ολοκληρώσει το έργο 
της μέχρι την 1.6.2008 και να συνεδριάζει τέσσερις (4) 
φορές τουλάχιστον μηνιαίως εντός και εκτός ωραρίου 
εργασίας των Δημοσίων Υπαλλήλων. 

5. Η αμοιβή ή αποζημίωση των μελών και του γραμ¬ 
ματέα της Ομάδας θα καθορισθεί με απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης. 

Άρθρο 2 

1. Η παρούσα απόφαση ισχύει από την υπογραφή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

( 2 ) 

Αριθμ. 36932 

Ορισμός μελών του Διοικητικού Συμβουλίου του Με¬ 
τοχικού Ταμείου Πολιτικών Υπαλλήλων. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του π.δ. 422/1981 «περί κωδικοποιήσεως των περί 
Μετοχικού Ταμείου Πολιτικών Υπαλλήλων διατάξεων» 
(ΦΕΚ 114Α) 

β) του π.δ. 251/1989 «Οργανισμός Μετοχικού Ταμείου 
Πολιτικών Υπαλλήλων» (ΦΕΚ 118Α) όπως τροποποιήθηκε 
με το π.δ. 57/12.3.2003 (Φ.Ε.Κ. 60Α) 

γ) της παρ. 1 του άρθρου 19 του ν. 2386/1996 «Ρυθμί¬ 
σεις θεμάτων Ειδικών Κληροδοτημάτων, δημοσίων και 
ανταλλαξίμων κτημάτων και άλλες διατάξεις» (ΦΕΚ 43 
Α), όπως αντικαταστάθηκε με την παρ. 5 του άρθρου 
12 του ν. 2443/1996 «Τροποποίηση και συμπλήρωση του 
Τελωνειακού Κώδικα και άλλες διατάξεις» (ΦΕΚ 265Α). 

2. Την υπ’ αριθμ. 143027/565/18.12.1984 Κοινή απόφαση 
των Υπουργών Προεδρίας της Κυβέρνησης και Οικονο¬ 
μικών «Ανασύνθεση Διοικητικού Συμβουλίου του Μετοχι¬ 
κού Ταμείου Πολιτικών Υπαλλήλων» (ΦΕΚ 885/Β/1984). 

3. Την υπ’ αριθμ. 37930/ΔΙΟΕ1264 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β/14.10.2005). 

4. Το υπ’ αριθμ. 19/19.5.2006 έγγραφο του Συλλόγου Υπαλ¬ 
λήλων του Μετοχικού Ταμείου Πολιτικών Υπαλλήλων. 

5. Το υπ’ αριθμ. 214/23.5.2006 έγγραφο της ΑΔΕΔΥ. 

6. Το γεγονός ότι η θητεία των μελών του Διοικητι¬ 
κού Συμβουλίου του Μ.Τ.Π.Υ. λήγει στις 2.7.2006 (Φ.Ε.Κ. 
898/Β/3.7.2003) και ότι ουδεμία πρόσθετη δαπάνη προ- 
καλείται από την απόφαση αυτή σε βάρος του Προϋ¬ 
πολογισμού του Μ.Τ.Π.Υ., αποφασίζουμε: 

1. Ορίζουμε ως μέλη του Διοικητικού Συμβουλίου του 
Μετοχικού Ταμείου Πολιτικών Υπαλλήλων για τη νέα 
τους θητεία, τους εξής: 

Α. Παύλο Περράτη, πτυχιούχο Α.Ε.Ι, ιδιώτη, με αναπλη¬ 
ρωτή του τον Σπύρο Τσάλτα, πτυχιούχο Α.Ε.Ι, ιδιώτη. 

Β. Αθανάσιο Αυγερινό, πτυχιούχο Α.Ε.Ι, ιδιώτη, με ανα¬ 
πληρωτή του τον Δημήτρη Λαμπρινό, πτυχιούχο Α.Ε.Ι, 
ιδιώτη. 

Γ. Θεόδωρο Θεοχάρη, πτυχιούχο Α.Ε.Ι, ιδιώτη, με ανα¬ 
πληρωτή του τον Γεώργιο Φερτάκη, τ. Δ/ντή του Γ.Λ.Κ. 
πτυχιούχο Α.Ε.Ι, ιδιώτη. 

Δ. Βιργινία Θώδη, υπάλληλο κατηγορίας ΠΕ του Υπουρ¬ 
γείου Οικονομίας και Οικονομικών, με αναπληρωτή της 
τον Κωνσταντίνο Παύλου, υπάλληλο κατηγορίας ΠΕ του 
Υπουργείου Οικονομίας και Οικονομικών. 

Ε. Παναγιώτη Βαβουγυιό, μερισματούχο του Μ.Τ.Π.Υ. με 
αναπληρωτή του τον Ηλία Σπυρόπουλο, μερισματούχο 
του Μ.Τ.Π.Υ. 

ΣΤ. Ζαφείριο Ορφανό, υπάλληλο του Μ.Τ.Π.Υ., ως εκ¬ 
πρόσωπο των εργαζομένων στο Ταμείο, με αναπληρωτή 
του το Νικόλαο Παπαχρήστο, υπάλληλο του Μ.Τ.Π.Υ. 

Ζ. Ηλία Βρεττάκο, εκπρόσωπο της ΑΔΕΔΥ, με ανα¬ 
πληρωτή του το Δημήτριο Δαμιανίδη. 

2. Η θητεία των παραπάνω μελών ορίζεται για τρία 
(3) χρόνια. 

3. Πρόεδρο του Διοικητικού Συμβουλίου ορίζουμε τον 
Παύλο Περράτη με αναπληρωτή του τον Αθανάσιο Αυ¬ 
γερινό. 

4. Γραμματέα του Διοικητικού Συμβουλίου ορίζουμε 
την υπάλληλο του Μ.Τ.Π.Υ Ελένη Κουντουράκη - Πι- 
τσικουλάκη με βαθμό Α' του κλάδου ΠΕ Δ/κού - Οικο¬ 
νομικού, με αναπληρώτρια της την Αγγελική Αδαμο- 
πούλου, υπάλληλο με βαθμό Α' του ίδιου κλάδου και 
υπηρεσίας. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 24 Οκτωβρίου 2006 

Ο! ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ.ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΕΤΡΟΣ ΔΟΥΚΑΣ 
-♦- 

Αριθμ. 1050959 /574 /Α0006 

Σύσταση, συγκρότηση και ορισμός μελών Ομάδας Ερ¬ 
γασίας στο Υπουργείο Οικονομίας και Οικονομικών, 
για τη μελέτη και τον αναλυτικό καθορισμό της δι¬ 
δακτέας ύλης και τη συγγραφή του εκπαιδευτικού 
υλικού, για τα αντικείμενα του τελωνειακού ελέγχου 
και του εσωτερικού ελέγχου Τελωνείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57Α'), συγχώνευση των Υπουρ¬ 
γείων Εθνικής Οικονομίας και Οικονομικών. 


β) Του άρθρου 89 του π.δ. 284/1988 (ΦΕΚ 128 Α') «Ορ¬ 
γανισμός του Υπουργείου Οικονομικών» (ΦΕΚ 128 Α'), 
όπως τροποποιήθηκε και ισχύει. 

γ) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις των 
άρθρων 13,14,15 και 33 του ν. 2690/1999 (ΦΕΚ 45 Α'). 

δ) Του άρθρου 34 του ν. 1914/1990 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220 Α'). 

ε) Του άρθρου 17 του ν. 3205/ 2003(ΦΕΚ 297 Α'). 

2. Το υπ’ αριθμ. 6870/26.5.2006 έγγραφο της Σχολής 
Επιμόρφωσης Υπαλλήλων Υπουργείου Οικονομικών 
(Σ.Ε.Υ.Υ.Ο), με το οποίο ζητείται η σύσταση και η συ¬ 
γκρότηση της Ομάδας Εργασίας και προτείνονται τα 
μέλη αυτής. 

3. Το γεγονός ότι από τις διατάξεις της απόφασης 
αυτής προκαλείται δαπάνη, για την αμοιβή του Προ¬ 
έδρου, των μελών και της γραμματείας της Ομάδας 
Εργασίας, η οποία θα καλυφθεί από το Επιχειρησιακό 
Πρόγραμμα «Απασχόληση και Επαγγελματική Κατάρτι¬ 
ση» του Γ' ΚΠΣ (Εργο 106186) και θα καθορισθεί με άλλη 
απόφαση του Υπουργού Οικονομίας και Οικονομικών, 
αποφασίζουμε: 

I. Συνιστούμε στο Υπουργείο Οικονομίας και Οικονομι¬ 
κών Ομάδα Εργασίας, για τη μελέτη και τον αναλυτικό 
καθορισμό της διδακτέας ύλης και τη συγγραφή του 
εκπαιδευτικού υλικού, για τα αντικείμενα του τελωνεια¬ 
κού ελέγχου και του εσωτερικού ελέγχου Τελωνείων. 

II. Συγκροτούμε την παραπάνω Ομάδα Εργασίας και 
ορίζουμε τα μέλη αυτής ως εξής: 

1. Αθηνά Πολυμέρου, υπάλληλο με βαθμό Α'του κλάδου 
ΠΕ Τελωνειακών, που υπηρετεί ως Προϊσταμένη του Α' 
Τμήματος της Δ/νσης Τελωνειακών Διαδικασιών, ως 
Συντονίστρια. 

2. Νικόλαο Μαυροδημητράκη, υπάλληλο με βαθμό Α' 
του κλάδου ΠΕ Τελωνειακών, που υπηρετεί ως Προϊ¬ 
στάμενος του Δ' Τμήματος της Δ/νσης Υποστήριξης 
Ο.Π.Σ. Τελωνείων, ως μέλος και ως αναπληρωτή του 
Συντονιστή. 

3. Όλγα Ρέκκα, υπάλληλο με βαθμό Α' του κλάδου 
ΠΕ Τελωνειακών που υπηρετεί ως Προϊσταμένη του Β' 
Τμήματος της Δ/νσης Τελωνειακών Οικονομικών Συ¬ 
στημάτων, ως μέλος. 

4. Άγγελο Λυμπέρη, υπάλληλο με βαθμό Α', του κλά¬ 
δου ΠΕ Τελωνειακών που υπηρετεί στη Δασμολογική 
Δ/νση, ως μέλος. 

5. Φωτεινή Τσουράκη, υπάλληλο με βαθμό Α' του κλά¬ 
δου ΠΕ Τ ελωνειακών, που υπηρετεί ως Προϊσταμένη του 
Γ' Τμήματος της Δ/νσης Ειδικών Φόρων Κατανάλωσης, 
ως μέλος. 

6. Δάφνη Ζαβού, υπάλληλο με βαθμό Α' του κλάδου 
ΠΕ Τελωνειακών, που υπηρετεί ως Προϊσταμένη του Β' 
Τμήματος της Ε.Λ.Υ.Τ., ως μέλος. 

III. Χρέη γραμματέα της Επιτροπής θα εκτελεί η Αικα¬ 
τερίνη Κούκουνα, υπάλληλος με βαθμό Β', του κλάδου 
ΠΕ Τελωνειακών, που υπηρετεί στη Δ/νση Τελωνειακών 
Οικονομικών Συστημάτων. 

IV. Έργο της Ομάδα Εργασίας είναι η μελέτη και ο 
αναλυτικός καθορισμός της διδακτέας ύλης και η συγ¬ 
γραφή του εκπαιδευτικού υλικού, για τα αντικείμενα 
του τελωνειακού ελέγχου και του εσωτερικού ελέγχου 
Τελωνείων. 

V. Η Ομάδα Εργασίας θα συνεδριάζει εκτός των ωρών 
του κανονικού ωραρίου λειτουργίας των Δημόσιων Υπη¬ 
ρεσιών, στο κατάστημα του Υπουργείου Οικονομίας 
και Οικονομικών (επί της Λεωφόρου Αμαλίας 40, στην 
Αθήνα) και θα ολοκληρώσει το έργο της, σε τέσσερις (4) 
μήνες, από τη δημοσίευση της παρούσας απόφασης. 

VI. Η αμοιβή του Προέδρου, των μελών και της Γραμ- 
ματείας της Ομάδας Εργασίας θα καθοριστεί με άλλη 
απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 1066839/757/0006Α 

Σύσταση, συγκρότηση και ορισμός μελών Ομάδας Ερ¬ 
γασίας στο Υπουργείο Οικονομίας και Οικονομι¬ 
κών, για τη μελέτη και τη σύνταξη του σχεδίου της 
Προκήρυξης του διαγωνισμού για την προμήθεια, 
Εγκατάσταση και Λειτουργία Λογισμικού Ασύγχρο¬ 
νης Τηλεκπαίδευσης για Κατάρτιση Χρηστών στα 
νέα Ολοκληρωμένα Πληροφοριακά Συστήματα του 
Υπουργείου Οικονομίας και Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

β) Των άρθρων 89 και 128 του π.δ. 284/1988 (ΦΕΚ 128 
Α') «Οργανισμός του Υπουργείου Οικονομικών» όπως 
τροποποιήθηκε και ισχύει. 

γ) Της παρ. 22 του άρθρου 5 του ν. 2343/1995 (ΦΕΚ 
211Α') «Αναδιοργάνωση υπηρεσιών του Υπουργείου Οι¬ 
κονομικών και άλλες διατάξεις». 

δ) Του άρθρου 34 του ν. 1914/1990 (ΦΕΚ 178 Α'), όπως 
αυτές αποσαφηνίστηκαν με τις διατάξεις του άρθρου 
13 του ν. 2346/1995 (ΦΕΚ 220 Α'). 

ε) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις του 
ν. 2690/1999 (ΦΕΚ 45 Α'). 

στ) Της περ γ' της παρ. 2 του άρθρου 17 του ν. 
3205/2003 (ΦΕΚ 297Α'). 

2. Το υπ’ αριθμ. 8968/17.7.2006 έγγραφο της ΣΕΥΥΟ, 
με το οποίο ζητείται η σύσταση και η συγκρότηση της 
παραπάνω Ομάδας Εργασίας, στο οποίο επισυνάπτεται 
το υπ’ αριθμ. 26/23.6.2006 Απόσπασμα πρακτικού συνε¬ 
δρίασης (απόφαση 2) του Διοικητικού Συμβουλίου της 
ΣΕΥΥΟ, και προτείνονται τα μέλη αυτής. 

3. Το γεγονός ότι, από τις διατάξεις της απόφασης 
αυτής, προκαλείται δαπάνη για την αμοιβή του Συντο¬ 
νιστή και των μελών της Ομάδας Εργασίας, η οποία θα 
καλυφθεί από τον Προϋπολογισμό της ΣΕΥΥΟ, έτους 
2006 (ΚΑΕ 0264) και θα καθορισθεί με άλλη απόφαση 
μας, αποφασίζουμε: 

Α. Συνιστούμε στο Υπουργείο Οικονομίας και Οικονο¬ 
μικών Ομάδα Εργασίας, για τη μελέτη και τη σύνταξη 


του σχεδίου της Προκήρυξης του διαγωνισμού, για την 
προμήθεια, Εγκατάσταση και Λειτουργία Λογισμικού 
Ασύγχρονης Τηλεκπαίδευσης για Κατάρτιση Χρηστών 
στα νέα Ολοκληρωμένα Πληροφοριακά Συστήματα του 
Υπουργείου Οικονομίας και Οικονομικών. 

Β. Συγκροτούμε την παραπάνω Ομάδα Εργασίας και 
ορίζουμε τα μέλη αυτής, ως εξής: 

1. Τον Παύλο Γιαννακόπουλο, υπάλληλο με βαθμό Β', 
του κλάδου ΠΕ Πληροφορικής/ Επιστήμης Η/Υ (εοίΙνν&Γθ), 
που υπηρετεί στη ΣΕΥΥΟ, ως Συντονιστή. 

2. Τον Κων/νο Παπαδόπουλο, υπάλληλο με βαθμό Α', 
του κλάδου ΠΕ Πληροφορικής/ Επιστήμης Η/Υ (εοίΙνν&Γθ), 
που υπηρετεί στη Δ/νση Εφαρμογών Η/Υ (Δ/30), ως 
μέλος. 

3. Τον Ιωάννη Κυριακόπουλο, υπάλληλο με βαθμό Β', 
του κλάδου ΠΕ Πληροφορικής / Μηχανικών Η/Υ (εοίΙνναΓθ), 
που υπηρετεί στη Δ/νση Εκμετάλλευσης Συστημάτων 
Η/Υ (Δ/31), ως μέλος. 

4. Τον Νικόλαο Δεληγιάννη, υπάλληλο με βαθμό Δ', του 
κλάδου ΠΕ Πληροφορικής / Επιστήμης Η/Υ, που υπηρετεί 
στη Δ/νση Εφαρμογών Η/Υ (Δ/30), ως μέλος. 

5. Τον Οδυσσέα Πυροβολάκη, υπάλληλο με βαθμό 
Δ', του κλάδου ΠΕ Πληροφορικής/ Μηχανικών Η/Υ, που 
υπηρετεί στη Δ/νση Εκμετάλλευσης Συστημάτων Η/Υ 
(Δ/31), ως μέλος. 

Γ. Χρέη Γραμματέα της Ομάδας Εργασίας θα εκτελεί 
το μέλος, που θα ορίσει ο Συντονιστής αυτής. 

Δ. Έργο της Ομάδας Εργασίας είναι: 

• Η μελέτη και η σύνταξη του Σχεδίου της Προκήρυξης 
του διαγωνισμού για την Προμήθεια, Εγκατάσταση και 
Λειτουργία Λογισμικού Ασύγχρονης Τηλεκπαίδευσης 
για κατάρτιση Χρηστών στα νέα ΟΠΣ του Υπουργείου 
Οικονομίας και Οικονομικών. 

• Η ανάρτηση της προκήρυξης στην ιστοσελίδα της 
Γ.Γ.Π.Σ., για σχολιασμό και προτάσεις από τους ενδιαφε¬ 
ρομένους, κατά τη διάρκεια της δημόσιας διαβούλευσης 
και προσαρμογή αυτής, σύμφωνα με τις προτάσεις από 
την ολοκλήρωση της δημόσιας διαβούλευσης. 

• Η υποστήριξη διενέργειας του διαγωνισμού (παροχή 
διευκρινήσεων επί του τεύχους προκήρυξης και τεχνική 
υποστήριξη αξιολόγησης προσφορών). 

• Η κατάρτιση της σύμβασης. 

Ε. Η Ομάδα Εργασίας θα συνεδριάζει, εντός και εκτός 
των ωρών του κανονικού ωραρίου λειτουργίας των 
Δημόσιων Υπηρεσιών, στο κατάστημα του Υπουργείου 
Οικονομίας και Οικονομικών, επί της οδού Χανδρή 1 
και Θεσ/κης, στο Μοσχάτο, στα γραφεία της ΣΕΥΥΟ 
και η διάρκεια λειτουργίας της ορίζεται σε πέντε (5) 
μήνες από τη δημοσίευση της παρούσας, οπότε και θα 
υποβάλει το σχέδιο Προκήρυξης του Διαγωνισμού στο 
Διοικητικό Συμβούλιο της ΣΕΥΥΟ, ενημερώνοντας ταυ¬ 
τόχρονα και τη Δ/νση Οργάνωσης για την ολοκλήρωση 
του έργου της. 

ΣΤ) Η αμοιβή του Συντονιστή και των μελών της Ομά¬ 
δας Εργασίας, θα καθορισθεί με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οτωβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 

Αριθμ. 3616/0051 Α' 

Σύσταση ελεγκτικής ομάδας για τη διενέργεια ελέγχου 
στη Διαχειριστική Αρχή του ΚΠΣ,στην Ειδική Υπηρε¬ 
σία Αρχή Πληρωμής ΚΠΣ, Κοινοτικών Πρωτοβουλιών 
και Ταμείου Συνοχής». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 κοινή 
απόψαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
Β' 1432), όπως τροποποιήθηκε με την αριθμ. 5733/ΔΙΟΕ 
179/9.2.2006 (ΦΕΚ Β' 204) όμοια. 

3. Την υπ’ αριθμ. 10536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Α' 302). 

4. Την υπ’ αριθμ. 2/34257/0004/20.6.2006 απόφαση 
του Υπουργού Οικονομίας και Οικονομικών «Τροποποί¬ 
ηση της αριθμ. 10536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κλπ.» (Α.302)» 
(ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000)» (ΦΕΚ Β' 879). 

6. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ Β' 310). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

8. Το εγκεκριμένο Ετήσιο Πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

9. Την ανάγκη διενέργειας ουσιαστικού ελέγχου στη 
Διαχειριστική Αρχή του ΚΠΣ και στην Αρχή Πληρωμής 
όπως αναφέρεται στο θέμα 

10. Το γεγονός ότι από τις διατάξεις αυτής της από¬ 
φασης προκαλείται δαπάνη 900,00, Ευρώ, πλέον ερ- 
γοδοτικών εισφορών, για την αμοιβή των ελεγκτών, η 
οποία θα καλυφθεί από το Πρόγραμμα της Τεχνικής 
Βοήθειας της Ε.Δ.ΕΛ., αποφασίζουμε: 

1. Συνιστούμε ελεγκτική ομάδα για τη διενέργεια ελέγ¬ 
χου προκειμένου να διαπιστωθεί: 

α) η αποτελεσματική λειτουργία του συστήματος δι¬ 
αχείρισης και ελέγχου της Διαχειριστικής Αρχής του 
ΚΠΣ και της Ειδικής Υπηρεσίας «Αρχή Πληρωμής ΚΠΣ, 
Κοινοτικών Πρωτοβουλιών και Ταμείου Συνοχής», β) η 
εφαρμογή των συστάσεων που έγιναν σε συνέχεια του 
ελέγχου της ΕΔΕΑ ο οποίος διενεργήθηκε από 21.11.2005 
έως 22.11.2005 και από 14.12.2005 έως 16.12.2005 στις 
υπηρεσίες αυτές. 


2. Μέλη της Ελεγκτικής ομάδας ορίζονται οι εξής: 

• Πετράκης Ιωάννης, υπάλληλος της Δ51 Προγραμμα¬ 
τισμού και Ελέγχων του Γ.Λ.Κ. 

• Πάλλη Βασιλική, υπάλληλος της Δ51 Προγραμματι¬ 
σμού και Ελέγχων του Γ.Λ.Κ. 

• Αντωνίου Λαμπρινή, υπάλληλος της Δ51 Προγραμ¬ 
ματισμού και Ελέγχων του Γ.Λ.Κ. 

Συντονιστής της ομάδας ελέγχου ορίζεται ο Πετράκης 
Ιωάννης. 

3. Ο έλεγχος θα διενεργηθεί σύμφωνα με το κατωτέ¬ 
ρω χρονοδιάγραμμα: 

- Κατά την ημερομηνία 13.11.2006 στην έδρα της Ειδι¬ 
κής Υπηρεσίας Σχεδιασμού και Αξιολόγησης Αναπτυ¬ 
ξιακών Προγραμμάτων (ΕΥΣΣΑΑΠ) 

- Κατά την ημερομηνία 14.11.2006 στην έδρα της Ειδι¬ 
κής Υπηρεσίας ΟΠΣ 

- Κατά την ημερομηνία 15.11.2006 στην έδρα της Δια¬ 
χειριστικής Αρχής του ΚΠΣ (ΕΥΣ) 

- Κατά τις ημερομηνίες 16.11.2006 και 17.11.2006 στην 
έδρα της Ειδικής Υπηρεσίας «Αρχή Πληρωμής ΚΠΣ, Κοι¬ 
νοτικών Πρωτοβουλιών και Ταμείου Συνοχής». 

4. Έργο της Ελεγκτικής Ομάδας ειδικότερα είναι: 

- Η επαλήθευση της αποτελεσματικής και σύμφωνης 
με το ισχύον νομικό πλαίσιο λειτουργίας του συστήμα¬ 
τος διαχείρισης και ελέγχου της Διαχειριστικής Αρχής 
ΚΠΣ και της Ειδικής Υπηρεσίας «Αρχή Πληρωμής ΚΠΣ, 
Κοινοτικών Πρωτοβουλιών και Ταμείου Συνοχής». 

- Η παρακολούθηση της εφαρμογής των συστάσεων 
που διατυπώθηκαν στην έκθεση αποτελεσμάτων του 
προηγούμενου ελέγχου της ΕΔΕΑ που διενεργήθηκε 
στις υπηρεσίες αυτές. 

5. Μετά το πέρας του ελέγχου θα συνταχθεί έκθεση 
με τα αποτελέσματα ελέγχου, σύμφωνα με την ΚΥΑ αρ. 
πρωτ. 907/052/2.7.2003 (ΦΕΚ 878/2.7.2003). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 5 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2006 

Με εντολή Υπουργού 
Η Γενική Διευθύντρια Διοίκησης και 
Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθμ. 3610/0051 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «Ανταγωνιστι¬ 
κότητα». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚΑΊ36). 

2. Την αριθμ.37930/ΔΙΟΕ1264/14.10.2005 απόφαση του 
Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432), όπως 

τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β'204) όμοια. 

3. Την υπ’ αριθμ. 10536/ΔΙΟΕ/291/10.3.2006 απόφαση 
του Υπουργού Οικονομίας και Οικονομικών «Μεταβίβα¬ 
ση αρμοδιοτήτων και εξουσιοδότηση υπογραφής «Με 
εντολή Υπουργού» στους Γενικούς Γραμματείς κ.λπ.» 
(ΦΕΚ Α' 302). 

4. Την υπ’ αριθμ. 2/34257/0004/20.6.2006 απόφαση 
του Υπουργού Οικονομίας και Οικονομικών «Τροποποί¬ 
ηση της αριθμ. 10536/ΔΙΟΕ/291/10.3.2006 απόφασης του 
Υπουργού Οικονομίας και Οικονομικών «Μεταβίβαση 
αρμοδιοτήτων και εξουσιοδότηση υπογραφής «Με εντο¬ 
λή Υπουργού» στους Γενικούς Γραμματείς κ.λπ.» (Α'302) 
(ΦΕΚ Β' 792). 

5. Την υπ’ αριθμ. 2/30149/0022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000)» (ΦΕΚ Β' 879). 

6. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000» (ΦΕΚ Β' 310). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

8. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

9. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα «Ανταγωνιστικότητα» σε 
ενέργειες του Ε.Τ.Π.Α, στο πλαίσιο ελέγχου των προ¬ 
γραμμάτων του Γ' Κ.Π.Σ. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1.900 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από το πρόγραμμα της Τεχνικής Βοήθειας 
της Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια 
ουσιαστικού ελέγχου: α) Στο σύστημα διαχείρισης και 
ελέγχου της ΕΥΔ-ΕΠ «Ανταγωνιστικότητα». 

β) Στην Πράξη «Ε' (Πέμπτος) Κύκλος Ένταξης Επιχειρή¬ 
σεων στις Διατάξεις του αναπτυξιακού νόμου 2601/1998 
(άρθρο 3 παράγραφος 1, περίπτωση α’, υποπεριπτώσεις 
χνϋ, χνίίί, χιχ, χχ, χχί) για τον Εκσυγχρονισμό τους», Υποέρ- 
γο 134 «Ελληνική Βιομηχανία Αλουμινίου (ΕΛΒΑΛ)», που 
υλοποιείται από τη Γ ενική Γ ραμματεία Βιομηχανίας. 

γ) Στην Πράξη «Ανάπτυξη Δημόσιων Ερευνητικών Φο¬ 
ρέων - Πρόγραμμα «ΑΚΜΩΝ», Υποέργο 1 «(ΑΚΜΩΝ 1) 
Εφαρμογή Τεχνολογίας Αξιολόγησης Καταλυτών για 
την Πετρελαϊκή Βιομηχανία», που υλοποιείται από τη 
Γενική Γραμματεία Έρευνας και Τεχνολογίας. 

δ) Στο σύστημα διαχείρισης και ελέγχου της Γ ενικής 
ΓραμματείαςΈρευνας και Τεχνολογίας, φορέα υλοποί¬ 
ησης του υπό στοιχείο 1γ) αναφερόμενου έργου. 

2. Μέλη της Ελεγκτικής ομάδας ορίζονται οι εξής: 

Κουκάκης Χρήστος, δημοσιονομικός υπάλληλος της 

51ης Δ/νσης Προγραμματισμού και Ελέγχων του Γ.Λ.Κ, 
ως συντονιστής. 

Μυρισιώτη Φωτεινή, δημοσιονομικός υπάλληλος της 
51ης Δ/νσης Προγραμματισμού και Ελέγχων του Γ.Λ.Κ. 

Ζέρβας Ανδρέας, Πολιτικός Μηχανικός, υπάλληλος της 
51ης Δ/νσης Προγραμματισμού και Ελέγχων του Γ.Λ.Κ. 

Γούλας Γεώργιος, Χημικός Μηχανικός, ως εμπειρο¬ 
γνώμονας. 


Οι ελεγκτές Α. Ζέρβας και Γ.Γούλας θα συμμετά- 
σχουν στον έλεγχο, κατά τις ημερομηνίες από 9 έως 
και 13.11.2006 και από 15 έως και 18.11.2006, αντίστοιχα. 

3. Ο έλεγχος θα διενεργηθεί κατά το χρονικό διά¬ 
στημα από 6.11.2006 έως και 18.11.2006 και ειδικότερα 
από 6- 9.11.2006 και 14 και 15.11.2006 στην Αθήνα, στις 
10 και 13.11.2006 στα Οινόφυτα Βοιωτίας ενώ στις 16 και 
17.11.2006 στη Θεσσαλονίκη, συμπεριλαμβανομένων των 
ημερομηνιών μετακίνησης. 

Για τις διαδοχικές μετακινήσεις της ελεγκτικής ομά¬ 
δας δύναται να χρησιμοποιηθεί Ι.Χ. αυτοκίνητο, ταξί 
εντός των ορίων των νομών, ή οποιοδήποτε μέσο μα¬ 
ζικής μεταφοράς. 

4. Έργο της ελεγκτικής ομάδας ειδικότερα είναι: 

Ο έλεγχος του συστήματος διαχείρισης της ΕΥΔ-ΕΠ 
«Ανταγωνιστικότητα». 

Ο έλεγχος της διαδικασίας ένταξης των ελεγχόμενων 
πράξεων στο ανωτέρω Ε.Π. 

Η διαπίστωση της πορείας υλοποίησης των ελεγχό¬ 
μενων πράξεων, σύμφωνα με τις εθνικές και κοινοτικές 
διατάξεις και της πληρότητας και νομιμότητας των 
δικαιολογητικών και λοιπών παραστατικών στοιχείων 
πληρωμών. 

Ο έλεγχος του συστήματος διαχείρισης του Τελικού 
Δικαιούχου Γενική Γραμματεία Έρευνας και Τεχνολογί¬ 
ας, καθώς και της εφαρμογής των κανονισμών 1260/1999, 
438/2001 και του ν. 2860/2000. 

Η επιτόπια εξακρίβωση της υλοποίησης του φυσικού 
αντικειμένου των ελεγχόμενων πράξεων. 

5. Μετά το πέρας του ελέγχου, θα συνταχθεί έκθε¬ 
ση με τα αποτελέσματα ελέγχου (άρθρο 1 παρ. 1 της 
κοινής υπουργικής απόφασης 907/052/2.7.2003, ΦΕΚ 
878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
αποζημίωση, που προβλέπεται από την, υπό στοιχείο 5 
του προοιμίου, απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2006 

Με εντολή Υπουργού 
Η Γ ενική Διευθύντρια Διοίκησης και 
Δημοσιονομικών Ελέγχων 
Κ. ΑΝΤΩΝΟΜΑΝΩΛΑΚΗ 

-♦- 

Αριθμ. 3615/Γ0051 

Σύσταση ελεγκτικής ομάδας για τη διενέργεια ελέγ¬ 
χου στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΠΑΣΧΟΛΗ¬ 
ΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», σε πράξεις 
που συγχρηματοδοτούνται από το ΕΚΤ, στο πλαί¬ 
σιο του Γ' ΚΠΣ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δι¬ 
αχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 

και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432), όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
(ΦΕΚ Β' 204) όμοια. 

3. Την υπ’ αριθμ. 10536/ΔΙΟΕ/291/10.3.2006 απόφαση του 
Υπουργού Οικονομίας και Οικονομικών «Μεταβίβαση αρ¬ 
μοδιοτήτων και εξουσιοδότηση υπογραφής «Με εντολή 
Υπουργού» στους Γενικούς Γραμματείς κ.λπ.» (ΦΕΚ Α' 
302). 

4. Την υπ’ αριθμ. 2/34257/0004/20.6.2006 απόφαση του 
Υπουργού Οικονομίας και Οικονομικών «Τροποποίηση της 
υπ’ αριθμ. 10536/ΔΙΟΕ/291/10.3.2006 απόφασης του Υπουρ¬ 
γού Οικονομίας και Οικονομικών «Μεταβίβαση αρμοδιοτή¬ 
των και εξουσιοδότηση υπογραφής «Με εντολή Υπουργού» 
στους Γενικούς Γραμματείς κλπ.» (Α' 302)» (ΦΕΚ Β' 792). 

5. Την υπ’ αριθμ. 2/30149/0 022/14.6.2006 απόφαση του 
Υφυπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 879). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.) για το έτος 2006. 

7. Το εγκεκριμένο Ετήσιο Πρόγραμμα Τεχνικής Βοήθειας 
της Ε.Δ.ΕΛ. για το έτος 2006. 

8. Την ανάγκη διενέργειας ουσιαστικού ελέγχου σε πρά¬ 
ξη του Επιχειρησιακού Προγράμματος «Απασχόληση και 
Επαγγελματική Κατάρτιση», όπως αναφέρεται στο θέμα. 

9. Το γεγονός ότι από τις διατάξεις αυτής της απόφασης 
προκαλείται δαπάνη 900 ευρώ, πλέον εργοδοτικών εισφο¬ 
ρών, για την αμοιβή των ελεγκτών, η οποία θα καλυφθεί 
από το Πρόγραμμα της Τεχνικής Βοήθειας της Ε.Δ.ΕΛ., 
αποφασίζουμε: 

1. Συνιστούμε ελεγκτική ομάδα για τη διενέργεια ουσια¬ 
στικού ελέγχου σε πράξεις ΕΚΤ, του Επιχειρησιακού Προ¬ 
γράμματος «Απασχόληση και Επαγγελματική Κατάρτιση», 
στο πλαίσιο του Γ' ΚΠΣ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του Γ.Λ.Κ.: 

• Μαυρίκου Μαρία, υπάλληλος της Δ/νσης Προγραμμα¬ 
τισμού και Ελέγχων (Δ.51), 

• Αντωνίου Λαμπρινή, υπάλληλος της Δ/νσης Προγραμ¬ 
ματισμού και Ελέγχων (Δ.51), 

• Ρεκούνας Θεοδόσιος, υπάλληλος της ΥΔΕ στη Νομαρ¬ 
χία Δυτικής Αττικής. 

Συντονίστρια της ελεγκτικής ομάδας ορίζεται η Μαυ¬ 
ρίκου Μαρία. 

3. Ο έλεγχος θα διενεργηθεί κατά το χρονικό διάστημα 
από 27.11.2006 έως και 1.12.2006. 

4. Ειδικότερα θα ελεγχθούν: 

α) Το Σύστημα Διαχείρισης και Ελέγχου του Ινστιτούτου 
Επιμόρφωσης (ΙΝ.ΕΠ.), ως Τελικού Δικαιούχου πράξεων 
ΕΚΤ. 

β) Τα υποέργα 1 και 2 του έργου «Κατάρτιση Εργαζο¬ 
μένων του Δημόσιου Τομέα στους τομείς του Πολιτισμού 
και του Περιβάλλοντος - 2004», με κωδικό ΟΠΣ 89684, που 
εντάχθηκε στο μέτρο 4.4 «Αναβάθμιση των δεξιοτήτων 
των εργαζομένων στο Δημόσιο Τομέα» του ΕΠ «Απασχό¬ 
ληση και Επαγγελματική Κατάρτιση 2000-2006». 

Επίσης, κατά τη διάρκεια του ελέγχου πιθανόν να επι- 
λεγούν και άλλα έργα που εκτελεί ο παραπάνω Τελικός 
Δικαιούχος, στο πλαίσιο του ΕΚΤ, με τυχαία δειγματολη¬ 
ψία ή κατά την κρίση της ελεγκτικής ομάδας. 

5. Έργο της ελεγκτικής ομάδας είναι ο έλεγχος του 
συστήματος διαχείρισης και ελέγχου πράξεων ΕΚΤ, μέσω 


της επιλεγμένης πράξης, σε επίπεδο Τελικού Δικαιούχου 
και ειδικότερα: 

α. Η διαπίστωση της ύπαρξης επαρκούς διαδρομής ελέγ¬ 
χου σε επίπεδο κεντρικών περιφερειακών υπηρεσιών και 
Τελικού Δικαιούχου. 

β. Η διαπίστωση της ορθής διαχείρισης του προγράμ¬ 
ματος σε σχέση με την ελεγχόμενη πράξη από την Ειδική 
Υπηρεσία Διαχείρισης καθώς και η αποτελεσματική εκτέ¬ 
λεση της από τον Τελικό Δικαιούχο (ΙΝ.ΕΠ.). 

γ. Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις, 

δ. Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών και 

ε. Η υλοποίηση του φυσικού αντικειμένου της πράξης, 
οι επιπτώσεις και τα αποτελέσματά της. 

6. Μετά το πέρας του ελέγχου, θα συνταχθεί έκθεση 
με τα αποτελέσματα του ελέγχου, που θα υποβληθεί, 
εντός προθεσμίας τριών (3) μηνών, στη Διεύθυνση Προ¬ 
γραμματισμού και Ελέγχων του Γ ενικού Λογιστηρίου του 
Κράτους, για εισήγηση στην Επιτροπή Δημοσιονομικού 
Ελέγχου (Ε.Δ.ΕΛ). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 5 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2006 

Με εντολή Υπουργού 
Η Γ ενική Διευθύντρια Διοίκησης και 
Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

ΥΠΟΥΡΓΕΙΟ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

(3) 

Με την υπ’ αριθμ. 314826/20.10.2006 απόφαση του Υπουρ¬ 
γού Αγροτικής Ανάπτυξης και Τροφίμων, που εκδόθηκε 
σύμφωνα με τις κείμενες διατάξεις, ανακαλείται η υπ’ 
αριθμ. 294446/29.7.2005 (ΦΕΚ 198/τΓ/11.8.2005) απόφαση, 
με την οποία ο υπάλληλος Κουτσομίχος Κωνσταντίνος, 
αποσπάστηκε από τον ΟΤΕ.ΑΕ - Δ/νση Σχεδιασμού και 
Ανάπτυξης Ανθρώπινου Δυναμικού, στο Πολιτικό Γ ραφείο 
του Υπουργού Αγροτικής Ανάπτυξης και Τροφίμων σε 
προσωρινή θέση, από 29.9.2006 ημερομηνία απόλυσής 
του από τον Ο.Τ.Ε. ΑΕ. 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Π ΕΡΙΦΕΡΕΙΕ Σ 

(4) 

Αριθμ. 13249 

Τροποποίηση των με υπ’ αριθμ. 15505/15.10.2005 και οικ. 
6109/17.4.2006 αποφάσεων περί «Συγκρότησης Ομάδας 
Στήριξης του Προγράμματος ΠΟΛΙΤΕΙΑ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το π.δ. 51/1987 (ΦΕΚ 26/τ.Α'/6.3.1987) «Καθορισμός 
της Χώρας για τον σχεδίασμά, προγραμματισμό και 
συντονισμό της Περιφερειακής Ανάπτυξης». 

2. Το ν. 1622/1986 (ΦΕΚ92/τ.Α/14.7.1986) «Τοπική Αυ¬ 
τοδιοίκηση, Περιφερειακή Ανάπτυξη και δημοκρατικός 
Προγραμματισμός» 

3. Το ν. 1832/1989 (ΦΕΚ 54/τ. Α/17.2.1989) «Τροποποίηση 
και συμπλήρωση της νομοθεσίας για την Τοπική Αυτο¬ 
διοίκηση, την Αποκέντρωση και άλλες διατάξεις». 

4. Το ν. 2218/1994 (ΦΕΚ 90Α) «Ιδρυση νομαρχιακής 
αυτοδιοίκησης, τροποποίηση διατάξεων για την πρω¬ 
τοβάθμια αυτοδιοίκηση και την Περιφέρεια και άλλες 
διατάξεις». 

5. Το ν. 2503/1997 (ΦΕΚ 107/τ.Α/30.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
γιο. την Τοπική Αυτοδιοίκηση και άλλες διατάξεις», όπως 
τροποποιήθηκε και συμπληρώθηκε μεταγενέστερα και 
ειδικότερα το άρθρο 2, παρ. 2. 

6. Τις οδηγίες υπ’ αριθμ. 92/5Ο/ΕΟΚ/18.6.1992 και 97/52/ 
ΕΚ/13.10.1997, περί «των διαδικασιών σύναψης Δημοσίων 
Συμβάσεων Υπηρεσιών». 

7. Το ν. 2880/2001 (ΦΕΚ 9/τ.Α./30.1.2001) «Πρόγραμμα 
ΠΟΛΙΤΕΙΑ για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις». 

8. Το ν. 3345/2005 (ΦΕΚ 138/τ.Α./16.6.2005) «Οικονομικά 
και Λειτουργικά θέματα Νομαρχιακής Αυτοδιοίκησης και 
ρύθμιση διοικητικών θεμάτων» και ειδικώτερα το άρθρο 
17 με το οποίο τροποποιήθηκαν τα άρθρα 1, 2, 3 και 4 
του ν. 2880/2001 (ΦΕΚ 9/Α/30.1.2001). 

9. Την κοινή υπουργική απόφαση 15453/5520-5 (ΦΕΚ 
1120/τ.Β/8.8.2005) Υπουργών ΥΠΕΣΔΔΑ και Οικονομίας 
και Οικονομικών περί «Κανονισμού Εφαρμογής του Προ¬ 
γράμματος ΠΟΛΙΤΕΙΑ». 

10. Το ΔΙΔΜ/Φ. 30/18181/15.9.2005 έγγραφο ΥΠΕΣΔΔΑ/ 
ΓΓΔΔ/Δ/νση Διοικητικών Μεταρρυθμίσεων περί εφαρμο¬ 
γής Προγράμματος ΠΟΛΙΤΕΙΑ-Συγκρότηση Ομάδας Στή¬ 
ριξης του Προγράμματος ΠΟΛΙΤΕΙΑ, αποφασίζουμε: 

Τροποποιούμε τις υπ’ αριθμ. 15505/15.10.2005(ΦΕΚ 1880/ 
τ.Β/30.10.2005) και οικ.6109/17.4.2006(ΦΕΚ580/τ.Β/9.5.2006) 
Αποφάσεις μας με θέμα «Συγκρότηση Ομάδας Στήριξης 
για το Πρόγραμμα ΠΟΛΙΤΕΙΑ) ως εξής: 

Α. Ορίζουμε μέλη τους κάτωθι: 

1. Μπαζίγος Παναγιώτης, κλάδου ΠΕ Δασολόγων, Γε¬ 
νικό Διευθυντή της Γενικής Γραμματείας Περιφέρειας 
Πελοποννήσου ως Πρόεδρο της Ομάδας Στήριξης, με 
αναπληρωτή τον Θεοδωρόπουλο Ευάγγελο. 

2. Θεοδωρόπουλος Ευάγγελος, κλάδου ΠΕ Μηχανικών 
Η/Υ, Υπάλληλο Δ/νσης Διοίκησης, με αναπληρωτή τον 
Βαρζακάκο Κων/νο, κλάδου ΠΕ Μηχανολόγων Μηχανι¬ 


κών, Υπάλληλο της της Δ/νσης Τοπ. Αυτ/σης και Διοί¬ 
κησης Ν. Λακωνίας. 

3. Βρουστούρη Παναγιώτη, κλάδου ΠΕ Πληροφορικής, 
Υπάλληλο της Δ/νσης Διοίκησης, με αναπληρωτή τον 
Κουτσουρόπουλο Φώτη, κλάδου ΠΕ Μηχανικών Ηλε¬ 
κτρολόγων, Υπάλληλο της Δ/νσης Ελέγχου Συντήρησης 
Έργων. 

4. Γεωργάκη Πηνελόπη, κλάδου ΠΕ Πληροφορικής, 
Υπάλληλο της Δ/νσης Διοίκησης, με αναπληρωτή τον 
Βαρζακάκο Κων/νο. 

5. Μπουκουβάλας Αντώνιος, Καθηγητή του Τμήματος 
Επιστήμης και Τεχνολογίας Τηλεπικοινωνιών του Πα¬ 
νεπιστημίου Πελοποννήσου, με αναπληρωτή τον Κου¬ 
τσουρόπουλο Φώτη. 

Β. Υπεύθυνος για το συντονισμό των εργασιών και 
την εύρυθμη λειτουργία της Ομάδας ορίζεται ο Μπαζί¬ 
γος Παναγιώτης, ο οποίος αναλαμβάνει επίσης και τον 
καταμερισμό των εργασιών στα μέλη. Οι αρμοδιότητες 
αυτές μπορούν να ανατεθούν με απόφαση του στον 
αναπληρωτή της Ομάδας. 

Γ. Υπεύθυνος της Ομάδας ορίζεται ο Θεοδωρόπουλος 
Ευάγγελος με αναπληρωτή τον Βρουστούρη Παναγι¬ 
ώτη. 

Δ. Η γραμματειακή υποστήριξη της Ομάδας Στήριξης 
ανατίθεται στην Γεωργάκη Πηνελόπη με αναπληρωτή 
τον Βρουστούρη Παναγιώτη. 

Ε. Τα σχετικά με την οργάνωση, λειτουργία και αρμο¬ 
διότητες της Ομάδας περιγράφονται στον Κανονισμό 
Εφαρμογής του Προγράμματος. 

ΣΤ. Η ανωτέρω ομάδα θα προβαίνει σε κάθε αναγκαία 
εργασία για την εκτέλεση των έργων και δράσεων του 
τομέα ευθύνης της. 

Ζ. Η Ομάδα με την παρούσα σύνθεση λειτουργεί από 
σήμερα και για όσο χρονικό διάστημα διαρκεί το Πρό¬ 
γραμμα «ΠΟΛΙΤΕΙΑ». 

Θ. Η αποζημίωση των μελών της Ομάδας καθορί¬ 
ζεται από την ΚΥΑ 2/38673/0022/30.8.2006 Υπ. ΕΣ- 
ΔΔΑ και Υπ. Οικονομίας - Οικονομικών (ΦΕΚ 22/τ. 
Υ.Ο.Δ.Δ/28.9.2006). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 11 Οκτωβρίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

